wannaphong/clean_thaiwikipedia huggingface dataset:
# ราชโกฏ
ราชโกฏ [ราด-ชะ-โกด]  เป็นเมืองใหญ่เป็นอันดับ 4(Ahmedabad ranks 7th, Surat 9th, Vadodara 22nd and Rajkot 34th)http://shodhganga.inflibnet.ac.in/bitstream/10603/3455/8/08_chapter%204.pdf ของรัฐคุชราต ประเทศอินเดีย เป็นรองเมืองอัห์มดาบาด สุรัต วโฑทรา (Vadodara) ราชโกฏเป็นศูนย์กลางของแคว้นเสาราษฏระ (Saurashtra) ของรัฐคุชราต ราชโกฏเป็นเขตปริมณฑลที่ใหญ่เป็นอันดับ 35 ของอินเดีย มีประชากรมากกว่า 1.2 ล้านคน (จากข้อมูล ค.ศ. 2015)Census of India Retrieved 2015. ราชโกฏเป็นเมืองสะอาดเป็นอันดับ 18 ของอินเดีย และเป็นเมืองที่เติบโตเร็วที่สุดเป็นอันดับ 22 ของโลก"City Mayors World's fastest growing urban areas (1)", Retrieved on 31 December 2016 เมืองเป็นศูนย์กลางการปกครองของเขตราชโกฏ อยู่ห่างจากเมืองหลวงของรัฐ เมืองคานธีนคร 245 กม. และตั้งอยู่ริมฝั่งแม่น้ำอาชี (Aji) และนยารี (Nyari) ราชโกฏเคยเป็นเมืองหลวงของรัฐเสาราษฏระตั้งแต่ 15 เมษายน 1948 ถึง 31 ตุลาคม 1956 ก่อนที่จะรวมกับรัฐบอมเบย์เมื่อวันที่ 1 พฤศจิกายน 1956 แล้วเป็นส่วนหนึ่งของรัฐคุชราตตั้งแต่ 1 พฤษภาคม 1960
# แผน
แผนโดยปกติจะเป็นแผนภาพที่แสดงขั้นตอนพร้อมกับรายละเอียดต่าง ๆ ของกำหนดการและทรัพยากรที่ต้องใช้ในการบรรลุวัตถุประสงค์ของการทำงานอย่างใดอย่างหนึ่ง. ดูกลยุทธ์เพิ่มเติม. โดยปรกติเป็นที่รู้กันว่า แผนคือโครงร่างของทุกขั้นตอนที่ตั้งใจจะทำเพื่อบรรลุวัตถุประสงค์.
# ดิออเรนจ์บ็อกซ์
ดิออเรนจ์บ็อกซ์  เป็นชุดมัดรวมวิดีโอเกม ประกอบด้วยห้าเกมที่พัฒนาขึ้นโดย วาล์ว คอร์ปอเรชั่น สองเกมประกอบด้วย ฮาล์ฟ-ไลฟ์ 2 และภาคแยกแบบสแตนด์อะโลนแรกอย่าง เอพพิโสดวัน ซึ่งก่อนหน้านี้ได้รับการปล่อยตัวออกมาเป็นผลิตภัณฑ์แยกต่างหาก สามเกมใหม่ยังรวมอยู่ในชุดมัดรวม ภาคแยกสแตนด์อะโลนสอง เอพพิโสดทู, เกมแนวแก้ปริศษา พอร์ทัล และเกมหลายผู้เล่น ทีมฟอร์เทรส 2 ภาคต่อจาก ทีมฟอร์เทรสคลาสสิค Valve ยังได้เปิดตัวซาวด์แทร็กที่มีเพลงจากเกมร่วมอยู่ในชุดมัดรวมด้วย ผลิตภัณฑ์แยกต่างหากซึ่งมีชื่อว่า เดอะแบ็ลคบ็อกซ์ ได้รับการวางแผนไว้ซึ่งจะมีเฉพาะเกมใหม่ ๆ เท่านั้น แต่ได้ยกเลิกไปในเวลาต่อมา

ดิออเรนจ์บ็อกซ์ ได้วางจำหน่ายสำหรับ ไมโครซอฟท์ วินโดวส์ และ เอกซ์บอกซ์ 360 ในวันที่ 10 ตุลาคม 2007 ในขณะที่เวอร์ชันเพลย์สเตชัน 3 ถูกพัฒนาโดย EA UK และวางจำหน่ายในวันที่ 11 ธันวาคม 2007 แพ็ค ดิออเรนจ์บ็อกซ์ แบบดิจิทัลซึ่งมีห้าเกมได้รับการเผยแพร่เมื่อวันที่ 27 พฤษภาคม 2010 สำหรับแมคโอเอสหลังจากเปิดตัวสตีมสำหรับแพลตฟอร์ม ขณะเดียวกันก็มีเวอร์ชันที่คล้ายกันสำหรับลินุกซ์ หลังจากไคลเอ็นต์สตีมได้เปิดตัวสำหรับลินุกซ์ในช่วงต้นปี 2013

ออเรนจ์บ็อกซ์ ได้รับการยกย่องอย่างสำคัญโดยที่เกม พอร์ทัล ได้รับการยอมรับว่าเป็นที่ชื่นชอบของแพคเกจนี้ ส่วน ออเรนจ์บ็อกซ์ เวอร์ชันเพลย์สเตชัน 3 มีข้อบกพร่องทางเทคนิคหลายข้อที่ไม่ได้อยู่ในรุ่นอื่น ๆ มีเพียงไม่กี่อันที่ได้รับการแก้ไขผ่านแพทช์เดียว

 หมายเหตุ
# สาธารณสุขในประเทศเยเมน
แม้ว่าประเทศเยเมนจะมีการปรับปรุงระบบสาธารณสุขในช่วงทศวรรษที่ผ่านมาอย่างมีนัยยะสำคัญ แต่ปรากฏว่าโรงสร้างระบบสาธารณสุขภายในประเทศเยเมนยังไม่พัฒนามากนัก งบประมาณของรัฐบาลที่มอบให้ในเรื่องของสาธารณสุข เมื่อปี ค.ศ. 2002 มีทั้งหมดร้อยละ 3.7 ของผลิตภัณฑ์มวลรวมในประเทศ 

ในปีเดียวกัน ค่าใช้จ่ายในการมอบให้ประชาชนรักษาพยาบาลต่อหัวถือว่าต่ำกว่ามาตราฐานของกลุ่มประเทศตะวันออกกลาง—สหประชาชาติกำหนดไว้ 58 เหรียญดอลลาร์สหรัฐ และองค์การอนามัยโลก หรือ WHO กำหนดไว้ 23 เหรียญดอลลาร์สหรัฐ ตามที่ธนาคารโลกได้กล่าวว่า จำนวนแพทย์ในประเทศเยเมนเพิ่มมากขึ้นเป็นร้อยละ 7 ระหว่างปี ค.ศ. 1995 และ 2000 แต่ในปี ค.ศ. 2004 แพทย์สามคนต้องดูแลผู้ป่วยจำนวนหนึ่งหมื่นคน ในปี ค.ศ. 2003ประเทศเยเมนมีจำนวนเตียงในโรงพยาบาลทั้งหมด 0.6 เตียง ต่อจำนวนคน 1,000 คนYemen country profile. Library of Congress Federal Research Division (December 2006). This article incorporates text from this source, which is in the public domain.

การบริการสุขภาพในชนบทถือว่าเป็นเรื่องน่าเป็นห่วง มีเพียงร้อยละ 25 ในพื้นที่ชนบทของประเทศเยเมนที่ได้รับการบริการสุขภาพ เมื่อเทียบกับในพื้นที่ที่เต็มไปด้วยเคหะสถานมีการบริการสุขภาพร้อยละ 80 ส่งผลให้ การบริการสุขภาพ อาทิ รถพยาบาล หรือ ธนาคารเลือดจึงไม่มีอยู่ตามพื้นที่
# การวางแผน
การวางแผนเป็นกระบวนการคิดเกี่ยวกับการปฏิบัติต่าง ๆ ในการบรรลุเป้าหมาย เป็นสิ่งแรกที่ต้องทำเพื่อให้เกิดผลที่ต้องการ เป็นกระบวนการที่อาศัยการสร้างและรักษาแผนการ เป็นการเตรียมขั้นตอนการปฏิบัติเพื่อบรรลุเป้าหมาย และเป็นเทคนิคหนึ่งที่มีความสำคัญที่สุดต่อการจัดการโครงการและเวลา ดังนั้น คนวางแผนดีจะสามารถลดเวลาและพลังงานในการบรรลุเป้าหมาย ในจิตวิทยา การวางแผนถือเป็นคุณสมบัติพื้นฐานของพฤติกรรมอัจฉริยะ เป็นกระบวนการที่อาศัยทักษะเชิงมโนทัศน์ (ทักษะในการเข้าใจและการใช้มโนทัศน์หรือแนวคิด) โดยความสามารถในการวางแผนดีสามารถประเมินได้โดยแบบทดสอบต่าง ๆ

การวางแผนมีกระบวนการเฉพาะและเป็นกระบวนการที่จำเป็นในหลายอาชีพ โดยเฉพาะในอาชีพการจัดการและธุรกิจ โดยแต่ละอาชีพจะใช้แผนการต่างชนิดเพื่อให้บริษัทมีประสิทธิภาพและประสิทธิผลสูงขึ้น

คุณสมบัติสำคัญหนึ่งของการวางแผน ที่มักถูกมองข้าม คือความสัมพันธ์ระหว่างการวางแผนและการพยากรณ์ (forecasting) การพยากรณ์คือการทำนายว่าอนาคตจะเป็นอย่างไร แต่การวางแผนคือการทำนายว่าอนาคตควรเป็นอย่างไรในสถานการณ์ต่าง ๆ การพยากรณ์จึงเป็นส่วนหนึ่งของการวางแผน แต่การวางแผนจะอาศัยการเตรียมพร้อมในสถานการณ์ต่าง ๆ และอาศัยการกำหนดว่าจะตอบรับกับสถานการณ์เหล่านั้นอย่างไร

 กระบวนการของการวางแผน 
thumb|ตัวอย่างกรอบความคิดของกระบวนการของการวางแผน
แพทริก มอนแทนากับบรูส ชาร์นอฟแบ่งกระบวนการของการวางแผนเป็น 3 ขั้น ได้แก่Barron's Management book fourth edition, Authors: Patrick J. Montana and Bruce H. Charnov 
 เลือกเป้าหมาย
 ประเมินวิธีต่าง ๆ ในการบรรลุเป้าหมาย
 ตัดสินว่าแนวทางปฏิบัติในแผนการควรเป็นอย่างไร

การวางแผนในองค์การต่าง ๆ อาจเป็นกระบวนการของการจัดการ ซึ่งกำหนดเป้าหมายเพื่อชี้ทางในอนาคตและกำหนดภาระหน้าที่และทรัพยากรที่ต้องใช้ต่าง ๆ เพื่อบรรลุเป้าหมายนั้น ในการบรรลุเป้าหมายนี้ ผู้จัดการอาจพัฒนาแผนการ เช่น แผนธุรกิจ หรือแผนการตลาด เพื่อนำมาใช้

การวางแผนย่อมมีวัตถุประสงค์ ซึ่งอาศัยการบรรลุเป้าหมาย

คุณสมบัติหลักของการวางแผนในองค์การได้แก่
 เพิ่มประสิทธิภาพขององค์การ
 ลดความเสี่ยง
 ใช้เวลาและทรัพยากรอย่างมีประสิทธิภาพสูงสุด
# โกหัต
โกหัต (, ,) เป็นนครในแคว้นไคเบอร์ปัคตูนควา ประเทศปากีสถาน เป็นเมืองหลักของเขตโกหัต เมืองถือว่าเป็นศูนย์กลางของชนเผ่าปาทานที่อาศัยอยู่ในแคว้นนี้ตั้งแต่ปลายศตวรรษที่ 15 โกหัตเป็นสถานที่ที่มักมีการปะทะกันของกลุ่มผู้ติดอาวุธระหว่างกองทัพล่าอาณานิคมชาวอังกฤษกับชนพื้นเมืองในกลางถึงปลายศตวรรษที่ 19 โกหัตในยุคปัจจุบันเป็นเมืองขนาดกลางที่มีประชากรราว 270,000 คน และมีป้อมปราการในยุคอังกฤษ ตลาดขายของที่หลากหลาย และฐานทัพทหาร

เมืองตั้งอยู่บนแควของแม่น้ำสินธุ ห่างจากเมืองเปศวาร์ไปทางทิศใต้ 60 กม. ติดต่อกับเปศวาร์โดยใช้ช่องเขาโกหัตที่มีความกว้าง 360 ม. ถึง 2 กม. ยาว 21 กม.
# ช่องแคบเคียร์ช
ช่องแคบเคียร์ช เป็นช่องแคบที่เชื่อมทะเลดำและทะเลอะซอฟ ซึ่งแยกคาบสมุทรเคียร์ชของแหลมไครเมีย ออกจากคาบสมุทรตามันของดินแดนครัสโนดาร์ ประเทศรัสเซีย ช่องแคบมีความกว้าง 3.1 กิโลเมตร (1.9 ไมล์) ถึง 15 กิโลเมตร (9.3 ไมล์) และลึกถึง 18 เมตร (59 ฟุต)

ท่าเรือที่สำคัญที่สุดในไครเมียคือเคียร์ช ทำให้ชื่อของช่องแคบนี้เป็นที่รู้จักในฐานะช่องแคบบอสพอรัสของชาวซิเมียเรียน ด้านดินแดนครัสโนดาร์ของช่องแคบนี้มีอ่าวตามัน ล้อมรอบด้วยเกาะตุซลา และเขื่อนที่มีความยาว 3.8 กิโลเมตร (2.4 ไมล์) ที่สร้างขึ้นในรัสเซียทางตอนใต้และสันดอนจะงอยชูชา ทางทิศเหนือ รัสเซียได้เริ่มก่อสร้างท่าเรือสินค้ารายใหญ่ที่อยู่ใกล้ตามันซึ่งเป็นที่ตั้งถิ่นฐานที่สำคัญที่สุดของรัสเซียบนช่องแคบ

หมายเหตุ

แหล่งข้อมูลอื่น
# สุสานโปรเตสแตนต์
สุสานโปรเตสแตนต์ หรือ สุสานฝรั่ง กรุงเทพมหานคร  ตั้งอยู่ถัดจากโรงงานยาสูบ 1 ซอยเจริญกรุง 72/5 ถนนเจริญกรุง เขตบางคอแหลม กรุงเทพมหานคร ริมแม่น้ำเจ้าพระยา มีพื้นที่ประมาณ 7 ไร่ สุสานได้ก่อตั้งขึ้นจากการพระราชทานที่ดินโดยพระบาทสมเด็จพระจอมเกล้าเจ้าอยู่หัว เมื่อวันที่ 23 กรกฎาคม พ.ศ. 2396 เพื่อใช้เป็นที่ฝังศพของชาวคริสเตียนในสยามขณะนั้น นอกจากนี้ยังประกอบด้วยสุสานชาวยิว อีกประมาณ 2 ไร่ ภายในสุสานในปี พ.ศ. 2540 เพื่อฝังศพชาวยิวในกรุงเทพมหานคร 

สุสานโปรเตสแตนต์ เป็นสถานที่มีความสำคัญทางประวัติศาสตร์ทั้งเชิงมรดกทางวัฒนธรรม ภายในสุสานประกอบด้วยที่ฝังศพบุคคลสำคัญหลายท่าน เช่น แดน บีช บรัดเลย์ กัปตันบุช ตระกูลเศวตศิลา เป็นต้น

 ความสำคัญ 
สถานที่แห่งนี้ฝังร่างของชาวต่างชาตินิกายโปรเตสแตนต์เป็นส่วนใหญ่ และเป็นสถานที่ที่ฝังร่างบุคคลสำคัญหลายคน เช่น
 หมอบรัดเลย์ ผู้ออกหนังสือพิมพ์บางกอกรีคอร์ดเดอร์ 
 เฮนรี่ อลาบาสเตอร์ ต้นสกุลเศวตศิลา ที่ปรึกษาส่วนพระองค์ในพระบาทสมเด็จพระจุลจอมเกล้าเจ้าอยู่หัว ผู้ตกแต่งสวนสราญรมย์ และวางแนวถนนเจริญกรุง 
 แซมวล จอห์น สมิธ เจ้าของโรงพิมพ์หมอสมิธ พิมพ์หนังสือและวรรณกรรมไทยต่าง ๆ เป็นครั้งแรก ๆ ในสยาม เช่น สนามไสมย มีข่าวสารความรู้ต่าง ๆ และวรรณคดีพระอภัยมณี ขุนช้างขุนแผน นิราศต่าง ๆ ของสุนทรภู่ฯลฯ
 ตระกูลแมคฟาร์แลนด์ ผู้ประดิษฐ์เครื่องพิมพ์ดีดไทย และอาจารย์แพทย์รุ่นแรก ๆ ของไทย เป็นต้น
 เซอร์จอห์น บุช เคซีดับเบิ้ลยูอี หรือกัปตันบุช นายท่าคนสำคัญในประวัติศาสตร์สยาม
จอร์จ ดูปองท์ (ยอด) ชาวสยามคนเดียวที่ได้เข้ารวมรบในสงครามกลางเมืองอเมริกา
# โปเกมอน เดอะมูฟวี่ ตอน โซโลอาร์ค เจ้าแห่งมายา
โปเกมอน เดอะมูฟวี่ ตอน โซโลอาร์ค เจ้าแห่งมายา   เป็นภาพยนตร์โปเกมอนเดอะมูฟวี่ที่ 13 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 10 กรกฎาคม พ.ศ. 2553

 เรื่องย่อ 
ซาโตชิ และเพื่อนๆ กำลังจะเดินทางไปที่เมือง คราวน์ซิตี้เพื่อไปดูการแข่งขัน โปเกมอนบัคเกอร์ แต่เมือง คราวน์ซิตี้กลับถูกปิดห้ามเข้าตัวเมือง เพราะ โซโรอาร์ด โปเกมอนในตำนานได้ออกอาละวาด กลางเมือง ซาโตชิ และเพื่อนๆ ได้เจอกับ โซโรอาโปเกมอนพูดได้โดยบังเอิญ จึงตัดสินใจเดินทางไปกับโซโรอาเพื่อช่วยโซโรอาตามหาโซโรอาร์ค ซึ่งโซโรอารักเหมือนแม่

 ตัวละคร 

 เพลงประกอบ
# จูเลียนา กาลันดรา
จูเลียนา กาลันดรา  เกิดเมื่อวันที่ 10 กุมภาพันธ์ ค.ศ. 1936 ณ ประเทศอิตาลี อาชีพนักแสดงของเธอนั้นเริ่มเมื่อ ค.ศ. 1963 กับภาพยนตร์สั้นเรื่อง ลารีกอร์ตา ของผู้กำกับปีแอร์ ปาโอโล ปาโซลีนี นักแสดงชายผู้โด่งดังในสมัยนั้น และหลังจากนั้นเธอจึงมีภาพยนตร์อีกมากมาย

 รายชื่อผลงานเด่น  
 La calandria (1972)
 Story of a Cloistered Nun (1973)
 Love and Anarchy (1973)
 The Beast (1974)
 All Screwed Up (1974)
 Deep Red (1975)
 Di che segno sei? (1975)
 Go Gorilla Go (1975)
 Convoy Buddies (1975)
 The Last Woman (1976)
 L'affittacamere (1976)
 Caro Michele (1976)
 Hit Squad (1976)
 Ecco noi per esempio (1977)
 Il... Belpaese (1977)
 Stay as You Are (1978)
 Nest of Vipers (1978)
 Il corpo della ragassa (1979)
 Il lupo e l'agnello (1980)
 Il turno (1981)
 My Darling, My Dearest (1981)
 Sesso e volentieri (1982)
 In viaggio con papà (1982)
 Petomaniac (1983)
 Trainer on the Beach (1984)
 A tu per tu (1984)
 A Proper Scandal (1984)
 Desiring Julia (1986)
 Regina (1987)
 The Belt (1989)
 Our Tropical Island (2001)
 Adored (2003)
 L'allenatore nel pallone 2 (2008)

จนกระทั่งใน ค.ศ. 1980 กาลันดราได้สวมบทบาทของนักข่าวและผู้เขียนบท ในปี ค.ศ. 1987 เธอเริ่มรับภาพยนตร์น้อยลงและหันมาทุ่มเทกับวงการแฟชั่นบันเทิงเป็นหลัก กาลันดราเสียชีวิตลงเมื่อวันที่ 25 พฤศจิกายน ค.ศ. 2018 ขณะอายุ 82 ปี

 ลิงก์เพิ่มเติม 

 
 อ้างอิง 

Enrico Lancia, Roberto Poppi. Le attrici: dal 1930 ai giorni nostri. Gremese Editore, 2003.</ref>
"È morta Giuliana Calandra, attrice di Argento e Ferreri". La Repubblica. 26 November 2018. Retrieved 26 November 2018.</ref>
# พายุโทกาเงะ
โทกาเงะ  เป็นชื่อพายุหมุนเขตร้อนในรายชื่อชุดที่ 5 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น

พายุโทกาเงะนั้นอาจหมายถึง
พายุไต้ฝุ่นโทกาเงะ (พ.ศ. 2547) (T0423,  27W,  ซีโอนี) – พายุที่มีผลกระทบกับประเทศญี่ปุ่น
พายุโซนร้อนโทกาเงะ (พ.ศ. 2554) (T1107,  09W,  ฮันนา)
พายุโซนร้อนโทกาเงะ (พ.ศ. 2559) (T1625,  29W,  มาร์เซ)
# พายุหีนหนามหน่อ
หีนหนามหน่อ (ชื่อเขตป่าสงวนในประเทศลาว) เป็นชื่อพายุหมุนเขตร้อนในรายชื่อชุดที่ 5 ลำดับที่ 6 ของมหาสมุทรแปซิฟิกตะวันตกฝั่งเหนือ ส่งโดยประเทศลาว ชื่อพายุในลำดับนี้แต่แรกเริ่มเคยใช้ชื่อ นกเต็น  มาก่อน แต่ถูกถอนออกไปในฤดูกาล 2559

พายุนกเต็นนั้นอาจหมายถึง
พายุไต้ฝุ่นนกเต็น (พ.ศ. 2547) (T0424,  28W,  โตนโย) – พายุที่มีผลกระทบกับประเทศไต้หวัน
พายุโซนร้อนกำลังแรงนกเต็น (พ.ศ. 2554) (T1108,  10W,  ฮัวนิง) – พายุที่ส่งผลกระทบกับประเทศฟิลิปปินส์และเวียดนาม จนส่งผลให้มีผู้เสียชีวิตถึง 119 คน และสร้างความเสียหายกว่า 126 ล้านดอลลาร์สหรัฐ
พายุไต้ฝุ่นนกเต็น (พ.ศ. 2559) (T1626,  30W,  นีนา) – พายุปลายฤดูกาลที่เป็นภัยคุกคามต่อประเทศฟิลิปปินส์

ส่วนชื่อหีนหนามหน่อนั้น ในปัจจุบันยังไม่เคยถูกนำมาใช้เป็นชื่อพายุ
# พายุหมุ่ยฟ้า
หมุ่ยฟ้า  เป็นชื่อพายุหมุนเขตร้อนในรายชื่อชุดที่ 5 ลำดับที่ 7 ของมหาสมุทรแปซิฟิกตะวันตกฝั่งเหนือ ส่งโดยมาเก๊า

พายุหมุ่ยฟ้านั้นอาจหมายถึง
พายุไต้ฝุ่นหมุ่ยฟ้า (พ.ศ. 2547) (T0425,  29W,  อุนดิง) – พายุที่มีผลกระทบกับประเทศฟิลิปปินส์และเวียดนาม
พายุไต้ฝุ่นหมุ่ยฟ้า (พ.ศ. 2554) (T1109,  11W,  กาบายัน) – พายุที่ส่งผลกระทบกับประเทศญี่ปุ่น จีน และเกาหลีเหนือ
พายุโซนร้อนหมุ่ยฟ้า (พ.ศ. 2560) (T1701,  01W,  ดันเต)
# พายุเมอร์บก
เมอร์บก (มาเลเซีย:) เป็นชื่อพายุหมุนเขตร้อนในรายชื่อชุดที่ 5 ลำดับที่ 8 ของมหาสมุทรแปซิฟิกตะวันตกฝั่งเหนือ ส่งโดยประเทศมาเลเซีย

พายุเมอร์บกนั้นอาจหมายถึง
พายุโซนร้อนเมอร์บก (พ.ศ. 2547) (T0426,  วีโอเลตา) – พายุที่ทำให้เกิดอุทกภัยอย่างหนักในประเทศฟิลิปปินส์ช่วงกลางเดือนพฤศจิกายน
พายุโซนร้อนกำลังแรงเมอร์บก (พ.ศ. 2554) (T1110,  12W)
พายุโซนร้อนกำลังแรงเมอร์บก (พ.ศ. 2560) (T1702,  04W) – พายุที่พัดขึ้นฝั่งประเทศจีน
# พายุตาลัส
ตาลัส  เป็นชื่อพายุหมุนเขตร้อนในรายชื่อชุดที่ 5 ลำดับที่ 10 ของมหาสมุทรแปซิฟิกตะวันตกฝั่งเหนือ ส่งโดยประเทศฟิลิปปินส์

พายุตาลัสนั้นอาจหมายถึง
พายุโซนร้อนตาลัส (พ.ศ. 2547) (T0428,  31W,  โซซีโม)
พายุโซนร้อนกำลังแรงตาลัส (พ.ศ. 2554) (T1112,  15W) – พายุที่ส่งผลกระทบกับประเทศญี่ปุ่น
พายุโซนร้อนกำลังแรงตาลัส (พ.ศ. 2560) (T1704,  06W) – พายุที่ส่งผลกระทบกับประเทศในคาบสมุทรอินโดจีน
# เออร์เนสต์ วิลเลียม กูดปาสเจอร์
เออร์เนสต์ วิลเลียม กูดปาสเจอร์ (, 17 ตุลาคม ค.ศ. 1886 – 20 กันยายน ค.ศ. 1960) เป็นแพทย์ชาวอเมริกัน เกิดที่เมืองคลากส์วิลล์ในรัฐเทนเนสซี เป็นบุตรของอัลเบิร์ต เวอร์จิล กูดปาสเจอร์กับเจนนี วิลสัน ดอว์สัน เขาเรียนที่มหาวิทยาลัยแวนเดอบิลต์ก่อนจะเรียนจบระดับปริญญาเอกด้านการแพทย์ที่โรงเรียนแพทย์จอนส์ฮอปกินส์ในปี ค.ศ. 1912 หลังจากนั้นกูดปาสเจอร์ทำงานที่โรงพยาบาลของโรงเรียนแพทย์ฮาร์วาร์ดและเป็นแพทย์ในกองทัพเรือสหรัฐในช่วงสงครามโลกครั้งที่หนึ่ง

ในปี ค.ศ. 1919 กูดปาสเจอร์ศึกษาการระบาดของไข้หวัดใหญ่และพบผู้ป่วยมีอาการไอเป็นเลือดและหน่วยไตอักเสบเฉียบพลัน ภายหลังเขาพบว่าเป็นกลุ่มอาการกูดปาสเจอร์ซึ่งเป็นโรคภูมิต้านตนเองที่ภูมิคุ้มกันทำลายเยื่อฐานของปอดและไต สองปีต่อมา กูดปาสเจอร์ย้ายไปทำงานที่โรงเรียนแพทย์ที่มหาวิทยาลัยฟิลิปปินส์และเป็นผู้อำนวยการห้องปฏิบัติการในเมืองพิตต์สเบิร์ก

ในปี ค.ศ. 1924 กูดปาสเจอร์ดำรงตำแหน่งศาสตราจารย์ด้านพยาธิวิทยาที่มหาวิทยาลัยแวนเดอร์บิลต์ ก่อนจะดำรงตำแหน่งคณบดีโรงเรียนแพทย์จนเกษียณในปี ค.ศ. 1955 เขาเสียชีวิตด้วยอาการกล้ามเนื้อหัวใจตายเหตุขาดเลือดที่เมืองแนชวิลล์ในปี ค.ศ. 1960Obituary (AP): Dr. Ernest Goodpasture Dead; Developed Vaccine for Mumps: Pathologist's Chicken Embryo Virus Led to Immunization Against Many Diseases. New York Times (1923-Current file); Sep 22, 1960; ProQuest Historical Newspapers: The New York Times (1851-2010) pg. 27.
# โกหิมา
โกหิมา  เป็นเมืองหลวงบนภูเขาของรัฐนาคาแลนด์ทางตอนเหนือของประเทศอินเดีย มีประชากร 99,039 คน เป็นเมืองใหญ่อันดับ 2 ของรัฐ เมืองก่อตั้งในปี ค.ศ. 1878 เมื่อจักรวรรดิบริติชได้ตั้งกองบัญชาการที่เนินเขานาคา (Naga Hills) ณ ตอนนั้น จนได้เป็นเมืองหลวงอย่างเป็นทางการของรัฐนาคาแลนด์ในปี 1963

เมืองตั้งอยู่ตีนเขาของเทือกเขาจัปฟู (Japfu) ทางตอนใต้ของเขตโกหิมา  และมีระดับความสูงเฉลี่ยที่ 1261 เมตร (4137 ฟุต)

ศาสนาหลักของชาวโกหิมาคือศาสนาคริสต์มีจำนวนผู้นับถือร้อยละ 80.22 ของประชากร ส่วนศาสนาอื่นได้แก่ ฮินดู (ร้อยละ 16.09), อิสลาม (ร้อยละ 3.06) และพุทธ (ร้อยละ 0.45)
# อิทโยปิยา ฮอย เดส ยิบิลิช
อิทโยปิยา ฮอย เดส ยิบิลิช ("Ityopp'ya Hoy dess yibelish"), แปลว่า "เอธิโอเปีย จงสุขเกษม" เป็นเพลงชาติ และ เพลงสรรเสริญพระบารมี ของจักรวรรดิเอธิโอเปีย ในรัชสมัยของสมเด็จพระจักรพรรดิเฮลี เซลาสซีที่ 1. ทำนองโดย Kevork Nalbandian ในปี ค.ศ. 1926, บรรเลงครั้งแรกในพระราชพิธีบรมราชาภิเษก เมื่อวันที่ 2 พฤศจิกายน ค.ศ. 1930. จนถึง ค.ศ. 1975 เมื่อจักรพรรดิเซลาสซีสละราชบัลลังก์ ต่อมาถูกสำเร็จโทษโดยคณะเผด็จการคอมมิวนิสต์เดร็ก.

 เนื้อร้อง 
 ኢትዮጵያ ሆይ ደስ ይበልሽ  (ภาษาอัมฮารา)  Ityopp'ya Hoy dess yibelish  (คำอ่าน) เอธิโอเปีย จงมีความสุข (คำแปล)</span>เอธิโอเปียจงสุขเกษมด้วยอานุภาพแห่งพระผู้เป็นเจ้าและพระจักรพรรดิประชาราษฎร์กล้าหาญเป็นหนึ่งเดียวจะไม่ยอมให้อิสรภาพถูกเหยียบย่ำเมื่อสงครามในขุนแขาได้ปะทุขึ้นมาจงอย่าหวาดเกรงแก่ปัจจามิตรขอจักรพรรดิผู้ทรงชัยทรงพระเจริญเพื่อความรุ่งโรจน์นิจนิรันดร์ไปเมื่อสงครามในขุนแขาได้ปะทุขึ้นมาจงอย่าหวาดเกรงแก่ปัจจามิตรขอจักรพรรดิผู้ทรงชัยทรงพระเจริญเพื่อความรุ่งโรจน์นิจนิรันดร์ไป
# พายุนันมาดอล
นันมาดอล (ชื่อโบราณสถานบนเกาะโปนเปย์) เป็นชื่อพายุหมุนเขตร้อนในรายชื่อชุดที่ 5 ลำดับที่ 9 ของมหาสมุทรแปซิฟิกตะวันตกฝั่งเหนือ ส่งโดยประเทศไมโครนีเซีย

พายุนันมาดอลนั้นอาจหมายถึง
พายุไต้ฝุ่นนันมาดอล (พ.ศ. 2547) (T0427,  30W,  โยโยง) – พายุที่ส่งผลกระทบกับประเทศฟิลิปปินส์และไต้หวัน
พายุไต้ฝุ่นนันมาดอล (พ.ศ. 2554) (T1111,  14W,  มีนา) – พายุที่ส่งผลกระทบกับประเทศฟิลิปปินส์ ไต้หวัน และจีน
พายุโซนร้อนกำลังแรงนันมาดอล (พ.ศ. 2560) (T1703,  05W,  เอโมง) – พายุที่ส่งผลกระทบกับประเทศญี่ปุ่น
พายุไต้ฝุ่นนันมาดอล (พ.ศ. 2565) (T2214,  16W,  Josie) – พายุที่ส่งผลกระทบกับประเทศญี่ปุ่น
# พายุโรคี
โรคี (ชื่อผู้ชายชาวชามอร์โร) เป็นชื่อพายุหมุนเขตร้อนในรายชื่อชุดที่ 5 ลำดับที่ 13 ของมหาสมุทรแปซิฟิกตะวันตกฝั่งเหนือ ส่งโดยสหรัฐ

พายุโรคีนั้นอาจหมายถึง
พายุโซนร้อนกำลังแรงโรคี (พ.ศ. 2548) (T0502,  02W,  อูริง) – พายุที่ส่งผลกระทบกับประเทศฟิลิปปินส์
พายุไต้ฝุ่นโรคี (พ.ศ. 2554) (T1115,  18W,  โอนโยก) – พายุที่ส่งผลกระทบกับประเทศญี่ปุ่น
พายุโซนร้อนโรคี (พ.ศ. 2560) (T1707,  10W,  ฟาเบียน) – พายุที่ส่งผลกระทบกับฮ่องกงในฐานะพายุดีเปรสชันเขตร้อน
# พายุโนรู
โนรู  เป็นชื่อพายุหมุนเขตร้อนในรายชื่อชุดที่ 5 ลำดับที่ 11 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีใต้

พายุโนรูนั้นอาจหมายถึง
พายุโซนร้อนโนรู (พ.ศ. 2547) (T0429,  32W)
พายุโซนร้อนโนรู (พ.ศ. 2554) (T1113,  16W) – พายุที่ถูกรวมเข้ากับส่วนที่หลงเหลือของพายุหมุนนอกเขตร้อนของพายุตาลัสเดิม
พายุไต้ฝุ่นโนรู (พ.ศ. 2560) (T1705,  07W) – พายุที่ส่งผลกระทบกับประเทศญี่ปุ่นและเป็นพายุที่มีช่วงอายุยาวนานที่สุดเป็นอันดับที่สองในมหาสมุทรแปซิฟิกตะวันตก
# พายุกุหลาบ
กุหลาบ  เป็นชื่อพายุหมุนเขตร้อนในรายชื่อชุดที่ 5 ลำดับที่ 12 ของมหาสมุทรแปซิฟิกตะวันตกฝั่งเหนือ ส่งโดยประเทศไทย

พายุกุหลาบนั้นอาจหมายถึง

พายุโซนร้อนกำลังแรงกุหลาบ (พ.ศ. 2548) (T0501,  01W) – เป็นพายุที่ไม่ส่งผลกระทบต่อประเทศโดยตรง และเป็นพายุลูกแรกในฤดูพายุไต้ฝุ่นแปซิฟิก พ.ศ. 2548
พายุโซนร้อนกุหลาบ (พ.ศ. 2554) (T1114,  17W,  โนโนย) – เป็นพายุที่มีผลกระทบต่อประเทศญี่ปุ่น และประเทศเกาหลีใต้ ชื่อท้องถิ่นประเทศฟิลิปปินส์ของพายุลูกนี้ออกเสียงคล้ายกับชื่อเล่น "โนยโนย" ของอดีตประธานาธิบดีฟิลิปปินส์ จึงทำให้ชื่อ โนโนย ถูกถอนออกจากรายชื่อของปากาซา และถูกแทนที่ด้วยชื่อ โนนา ในฤดูพายุไต้ฝุ่นแปซิฟิก พ.ศ. 2558
พายุโซนร้อนกุหลาบ (พ.ศ. 2560) (T1706,  09W) – เป็นพายุที่ไม่ส่งผลกระทบต่อประเทศโดยตรง แต่ถูกพายุไต้ฝุ่นโนรูดูดกลืนเข้าด้วยกัน
พายุโซนร้อนกำลังแรงกุหลาบ (พ.ศ. 2565) (T2217,  19W) – เป็นพายุที่ไม่ส่งผลกระทบต่อประเทศโดยตรง

กุหลาบ
# อิทโยปิยา อิทโยปิยา อิทโยปิยา เคดามิ
(, "เอธิโอเปีย, เอธิโอเปีย, เอธิโอเปีย จงเป็นหนึ่ง") เป็นเพลงชาติเอธิโอเปียในสมัยเผด็จการคอมมิวนิสต์เดร็กของเมินกึสทู ฮัยเลอ มารียัมหลังสิ้นสุดการปกครองระบอบมาร์กซิสต์รัฐบาลปฏิรูปของสาธารณรัฐประชาธิปไตยประชาชนเอธิโอเปียรับเอาเพลงชาติไปใช้สืบเนื่องจนถึง ค.ศ. 1992.

 เนื้อร้อง 
 ኢትዮጵያ ኢትዮጵያ ኢትዮጵያ ቅደሚ   (ภาษาอามารา)  Ityopʾya, Ityopʾya, Ityopʾya qədämi   (คำอ่าน) เอธิโอเปีย, เอธิโอเปีย, เอธิโอเปีย จงเป็นหนึง  (คำแปล)</span> เอธิโอเปีย เอธิโอเปีย เอธิโอเปีย จงเป็นหนึ่ง!

ในสังคมนิยมแห่งความเจริญงอกงาม

เหล่าวีรชนขอปฏิญญาณไว้

ว่าแม่น้ำและขุนเขาแดนอันบริสุทธิ์ผุดผ่อง

เราจักสามัคคีพลีชีพเพื่ออิสรภาพของเอธิโอเปีย

เพื่อเป็นเกียรติศักดิ์แก่ตัวเจ้า

จงมุ่งหน้าสู่หนทางแห่งปัญญา

มุ่งมานะตั้งใจทำการงานเพื่อความรุ่งเรืองของมาตุภูมิ

ขอเธอผู้ซึ่งเป็นพระมารดา จงภาคภูมิใจในเยาวชนรุ่นใหม่

ให้เหล่าไพรีด้อยพินาศเพื่อเธอจักคงตราบชั่วนิรันดร์!
# พายุไห่ถาง
ไห่ถาง  เป็นชื่อพายุหมุนเขตร้อนในรายชื่อชุดที่ 5 ลำดับที่ 16 ของมหาสมุทรแปซิฟิกตะวันตกฝั่งเหนือ ส่งโดยประเทศจีน

พายุไห่ถางนั้นอาจหมายถึง
พายุไต้ฝุ่นไห่ถาง (พ.ศ. 2548) (T0505,  05W,  เฟเรีย) – พายุที่ส่งผลกระทบกับประเทศไต้หวันและจีน
พายุโซนร้อนไห่ถาง (พ.ศ. 2554) (T1118,  21W)
พายุโซนร้อนไห่ถาง (พ.ศ. 2560) (T1710,  12W,  ฮัวนิง) – พายุที่ส่งผลกระทบกับประเทศไต้หวันและจีนหนึ่งวันหลังจากที่พายุไต้ฝุ่นเนสาทพัดขึ้นฝั่ง
# พายุเซินกา
เซินกา  เป็นชื่อพายุหมุนเขตร้อนในรายชื่อชุดที่ 5 ลำดับที่ 14 ของมหาสมุทรแปซิฟิกตะวันตกฝั่งเหนือ ส่งโดยประเทศเวียดนาม

พายุเซินกานั้นอาจหมายถึง
พายุไต้ฝุ่นเซินกา (พ.ศ. 2548) (T0503,  03W,  บีซิง)
พายุไต้ฝุ่นเซินกา (พ.ศ. 2554) (T1116,  19W)
พายุโซนร้อนเซินกา (พ.ศ. 2560) (T1708,  08W) – พายุที่ส่งผลกระทบกับประเทศไทยในฐานะพายุโซนร้อน
# พายุเนสาท
เนสาท  เป็นชื่อพายุหมุนเขตร้อนในรายชื่อชุดที่ 5 ลำดับที่ 15 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา

พายุเนสาทนั้นอาจหมายถึง
พายุไต้ฝุ่นเนสาท (พ.ศ. 2548) (T0504,  04W,  ดันเต)
พายุไต้ฝุ่นเนสาท (พ.ศ. 2554) (T1117,  20W,  เปดริง)
พายุไต้ฝุ่นเนสาท (พ.ศ. 2560) (T1709,  11W,  โกรีโย) – พายุที่ส่งผลกระทบกับประเทศไต้หวันและภาคตะวันออกของประเทศจีน
# ลูคา ซานโตลินี
ลูคา ซานโตลินี เกิดเมื่อวันที่ 22 กุมภาพันธ์ ค.ศ. 1985Rulers เป็นนักการเมืองประเทศซานมารีโน และเป็นผู้สำเร็จราชการ ดำรงตำแหน่งร่วมกับเมียร์โก โตมัสโซนี ตั้งแต่วันที่ 1 ตุลาคม ค.ศ. 2018 ลูคา ซานโตลินี ดำรงตำแหน่งสมาชิกสภา ตั้งแต่ปี ค.ศ. 2012 และสำเร็จการศึกษาสาขาความสัมพันธ์ระหว่างประเทศที่มหาวิทยาลัยโบโลญญา และวรสารศาสตร์ที่มหาวิทยาลัยอูร์บีโนSan Marino, Mirco Tomassoni e Luca Santolini nuovi Reggenti  (อิตาลี)
# โลรีส ฟรานซีนี
โลรีส ฟรานซีนี (เกิดเมื่อปี ค.ศ. 1962) เป็นนักการเมืองประเทศซานมารีโน

ฟรานซินีเป็นผู้สำเร็จราชการร่วมกับเปาโล โบลลีนี ในเดือนเมษายน ค.ศ. 1998 จนถึงเดือนตุลาคม ค.ศ. 1998 และเป็นครั้งที่สองร่วมกับเกียนฟรานโค เตเรนซีตั้งแต่วันที่ 1 เมษายน ค.ศ. 2006 จนถึงวันที่ 1 ตุลาคม ค.ศ. 2006 เป็นสมาชิกพรรคคริสเตียนประชาธิปไตยซานมารีโน
# พายุนัลแก
นัลแก  เป็นชื่อพายุหมุนเขตร้อนในรายชื่อชุดที่ 5 ลำดับที่ 17 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ

พายุนัลแกนั้นอาจหมายถึง
พายุโซนร้อนนัลแก (พ.ศ. 2548) (T0506,  06W)
พายุไต้ฝุ่นนัลแก (พ.ศ. 2554) (T1119,  22W,  กีเยล)
พายุโซนร้อนนัลแก (พ.ศ. 2560) (T1711,  13W)
# พายุบันยัน
บันยัน  เป็นชื่อพายุหมุนเขตร้อนในรายชื่อชุดที่ 5 ลำดับที่ 18 ของมหาสมุทรแปซิฟิกตะวันตกฝั่งเหนือ ส่งโดยฮ่องกง

พายุบันยันนั้นอาจหมายถึง
พายุโซนร้อนบันยัน (พ.ศ. 2548) (T0507,  07W) – พายุที่ส่งผลกระทบกับประเทศญี่ปุ่น
พายุโซนร้อนบันยัน (พ.ศ. 2554) (T1120,  23W,  ราโมน) – พายุที่ส่งผลกระทบกับประเทศฟิลิปปินส์
พายุไต้ฝุ่นบันยัน (พ.ศ. 2560) (T1712,  14W)
# เปาโล โบลลีนี
เปาโล โบลลีนี (เกิด ค.ศ. 1960) เป็นนักการเมืองประเทศซานมารีโน เป็นสมาชิกพรรคสังคมนิยมซานมารีโน ดำรงตำแหน่งผู้สำเร็จราชการตั้งแต่เดือนตุลาคม ค.ศ. 1998 จนถึงเดือนเมษายน ค.ศ. 1999 และ ในเดือนเมษายน ค.ศ. 2004 จนถึงเดือนตุลาคม ค.ศ. 2004
# พายุปาข่า
ปาข่า  เป็นชื่อพายุหมุนเขตร้อนในรายชื่อชุดที่ 5 ลำดับที่ 20 ของมหาสมุทรแปซิฟิกตะวันตกฝั่งเหนือ ส่งโดยประเทศลาว ชื่อพายุในลำดับนี้แต่แรกเริ่มเคยใช้ชื่อ มัดสา  มาก่อน แต่ถูกถอนออกไปในฤดูกาล 2548

พายุมัดสานั้นหมายถึง
พายุไต้ฝุ่นมัดสา (พ.ศ. 2548) (T0509,  09W,  โกรีโย) – พายุที่ส่งผลกระทบกับประเทศจีน ส่งผลให้เกิดความเสียหายกว่า 2.2 พันล้านดอลลาร์สหรัฐ

พายุปาข่านั้นอาจหมายถึง
พายุโซนร้อนกำลังแรงปาข่า (พ.ศ. 2555) (T1201,  02W) – พายุที่ส่งผลกระทบกับประเทศเวียดนาม
พายุโซนร้อนกำลังแรงปาข่า (พ.ศ. 2560) (T1714,  16W,  โฮลีนา) – พายุที่ส่งผลกระทบกับตอนใต้ของประเทศจีน
# พายุยามาเนโกะ
ยามาเนโกะ  เป็นชื่อพายุหมุนเขตร้อนในรายชื่อชุดที่ 5 ลำดับที่ 19 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ วาชิ  มาก่อน แต่ถูกถอนออกไปในฤดูกาล 2554 ต่อมาจึงใช้ชื่อ ฮาโตะ  แทน แต่ก็ถูกถอนออกไปอีกครั้งในฤดูกาล 2561

พายุวาชินั้นอาจหมายถึง
พายุโซนร้อนวาชิ (พ.ศ. 2548) (T0508,  08W) – พายุที่ส่งผลกระทบกับตอนใต้ของประเทศจีน
พายุโซนร้อนกำลังแรงวาชิ (พ.ศ. 2554) (T1121,  27W,  เซนดง) – พายุที่ส่งผลกระทบกับประเทศฟิลิปปินส์ ส่งผลให้มีผู้เสียชีวิตกว่า 1,000 คน

พายุฮาโตะนั้นหมายถึง
พายุไต้ฝุ่นฮาโตะ (พ.ศ. 2560) (T1713,  15W,  อีซัง) – พายุที่ส่งผลกระทบกับตอนใต้ของประเทศจีน

ส่วนชื่อยามาเนโกะนั้น ในปัจจุบันยังไม่เคยถูกนำมาใช้เป็นชื่อพายุ
# เคปเลอร์-69
เคปเลอร์-69 (Kepler-69) เป็นดาวแคระเหลือง อยู่ในกลุ่มดาวหงส์ และห่างจากโลก 2,430 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์สองดวง หนึ่งในนั้นโคจรอยู่ในเขตอาศัยได้ชื่อ เคปเลอร์-69ซี แต่คล้ายคลึงกับดาวศุกร์มากไปกว่าโลกและไม่เอื้ออำนวยต่อการดำรงชีวิตอย่างสิ้นเชิง
# พายุซ้านหวู่
ซ้านหวู่  เป็นชื่อพายุหมุนเขตร้อนในรายชื่อชุดที่ 5 ลำดับที่ 21 ของมหาสมุทรแปซิฟิกตะวันตกฝั่งเหนือ ส่งโดยมาเก๊า

พายุซ้านหวู่นั้นอาจหมายถึง
พายุโซนร้อนกำลังแรงซ้านหวู่ (พ.ศ. 2548) (T0510,  10W,  ฮัวนิง) – พายุที่ส่งผลกระทบกับประเทศจีน
พายุโซนร้อนกำลังแรงซ้านหวู่ (พ.ศ. 2555) (T1202,  03W)
พายุไต้ฝุ่นซ้านหวู่ (พ.ศ. 2560) (T1715,  17W)